આ જોઈ પૂજાને ગુસ્સો આવ્યો અને તેણે પોલીસ હેલ્પલાઈનને ફોન કર્યો. હેલ્પલાઈનમાં તેણે જણાવ્યું કે ટ્રેન કાંદિવલી પહોંચવાની છે અને પેલી વ્યક્તિ અભદ્ર વર્તન કરી રહી છે. તેના આશ્ર્ચર્ય વચ્ચે હેલ્પલાઈનમાં સાંભળનાર અધિકારીનું હાસ્ય સંભળાયું અને પછી ફોન કટ થઈ ગયો. કાંદિવલી સ્ટેશન પર ટ્રેન ઊભી રહી તો પેલી વ્યક્તિ લેડીઝ ડબ્બામાં ચઢવા માગતી હતી પણ ડબ્બામાં હાજર દરેક સ્ત્રીઓએ બૂમાબૂમ કરી તો તે ભાગી ગયો. પણ તે પહેલાં એણે પૂજા તરફ જોઈને કહ્યું કે હું તારા પર બળાત્કાર કરીશ. પૂજા પોતાની પોસ્ટમાં આગળ લખે છે કે આ ઘટનામાંથી મને બે બાબત શીખવા મળી એક તો એ કે હેલ્પલાઈનનો કોઈ અર્થ હોતો નથી. પણ ખરા વખતે મદદરૂપ નથી, માત્ર માર્કેટિંગ માટે જ હોય છે. બીજું બળાત્કાર શબ્દથી જ મને ભય લાગે છે. તેનાથી ડરવું ન જોઈએ. એટલે નહીં કે મને સમાજમાં બદનામીનો ડર લાગે છે પણ એટલા માટે કે બળાત્કાર તન પર જ નહીં મન પર પણ ઘસરકાઓ મૂકી જતું હોય છે.